
Σύσταση, συγκρότηση και αρμοδιότητες της Κε¬ 
ντρικής Επιτροπής Κωδικοποίησης και άλλες δι¬ 
ατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΚΕΝΤΡΙΚΗ ΕΠΙΤΡΟΠΗ ΚΩΔΙΚΟΠΟΙΗΣΗΣ 

Άρθρο 1 

Σύσταση και συγκρότηση της 

Κεντρικής Επιτροπής Κωδικοποίησης (Κ.Ε.Κ.) 

1. Στη Γενική Γραμματεία της Κυβέρνησης συνιστάται 
Κεντρική Επιτροπή Κωδικοποίησης (Κ.Ε.Κ.). 

2. Η Κ.Ε.Κ. αποτελείται από δεκατρία (13) μέλη. Μέλη 
της ορίζονται δικαστικοί λειτουργοί, νομικοί σύμβουλοι 
και πάρεδροι του Νομικού Συμβουλίου του Κράτους, 
μέλη του Διδακτικού Επιστημονικού Προσωπικού των 
Ανώτατων Εκπαιδευτικών Ιδρυμάτων και δικηγόροι, εν 
ενεργεία ή μη. 

3. Ο Πρόεδρος, ο Αντιπρόεδρος και τα λοιπά μέλη 
της Κ.Ε.Κ. ορίζονται με απόφαση του Πρωθυπουργού. 
Με την ίδια απόφαση ορίζεται ο γραμματέας της Κ.Ε.Κ. 
με τον αναπληρωτή του από το προσωπικό της Γενικής 
Γραμματείας της Κυβέρνησης. 

4. Ο ορισμός εν ενεργεία δικαστικών λειτουργών και 
μελών του Νομικού Συμβουλίου του Κράτους ως μελών 
της Κ.Ε.Κ. γίνεται, αντιστοίχως, σύμφωνα με την παρά¬ 
γραφο 2 του άρθρου 41 του Κώδικα οργανισμού δικα¬ 
στηρίων και κατάστασης δικαστικών λειτουργών, που 
κυρώθηκε με το άρθρο πρώτο του ν. 1756/1988 (Α' 35), 
και της παρ. 3 του άρθρου 38 του ν. 3086/2002 (Α' 324). 

Άρθρο 2 

Αρμοδιότητες της Κ.Ε.Κ. 

1. Η Κ.Ε.Κ. είναι αρμόδια για την κωδικοποίηση της 
νομοθεσίας που ισχύει, στο πλαίσιο της Εθνικής Στρατη¬ 
γικής για την Κωδικοποίηση και Αναμόρφωση της Ελλη¬ 
νικής Νομοθεσίας. Κατά την άσκηση της αρμοδιότητάς 
της η Κ.Ε.Κ. μπορεί να προβαίνει και στην αναμόρφωση 
του δικαίου. 


2. Ο Γενικός Γραμματέας της Κυβέρνησης μπορεί να 
ζητεί από την Κ.Ε.Κ. να ελέγξει και να διατυπώσει γνώμη 
για σχέδια κωδίκων που έχουν καταρτιστεί από άλλες 
επιτροπές κωδικοποίησης πριν από την κατάθεσή τους 
προς κύρωση στη Βουλή, ή πριν από την υποβολή προς 
υπογραφή στον Πρόεδρο της Δημοκρατίας σχετικών 
σχεδίων προεδρικών διαταγμάτων. Κατ'εξαίρεση, μπο¬ 
ρεί να ανατεθεί στην Κ.Ε.Κ. και η σύνταξη σχεδίων νόμων 
υπό μορφή κωδίκων σε πεδία όπου υφίστανται κυρίως 
κωδικοποιημένες ήδη διατάξεις. 

3. Με απόφαση της Κ.Ε.Κ., που εκδίδεται ύστερα από 
σχετικές εισηγήσεις των οικείων υπουργείων και δια- 
βούλευση με το Υπουργείο Διοικητικής Ανασυγκρότη¬ 
σης, η οποία εγκρίνεται από τον Γενικό Γραμματέα της 
Κυβέρνησης και αναρτάται στο διαδίκτυο σύμφωνα με 
τις διατάξεις του ν. 3861/2010 (Α' 112), προτείνονται 
κώδικες που πρέπει να καταρτιστούν και το θεματικό 
αντικείμενο καθενός. Η απόφαση αυτή διαβιβάζεται 
από τη Γενική Γραμματεία της Κυβέρνησης στα αρμόδια 
υπουργεία. Η Ολομέλεια της Κ.Ε.Κ. εισηγείται, διά του 
Προέδρου της, προς τον Γενικό Γραμματέα της Κυβέρ¬ 
νησης, μετά την τήρηση της διαδικασίας διαβούλευσης 
του πρώτου εδαφίου, σχετικά με την κωδικοποίηση της 
νομοθεσίας και σε άλλες θεματικές ενότητες και με το 
αντικείμενο της κάθε προτεινόμενης κωδικοποίησης. 
Εισηγείται, επίσης, διά του Γενικού Γραμματέα της Κυ¬ 
βέρνησης, προς τον καθ' ύλην αρμόδιον υπουργό για 
συγκεκριμένα πεδία στα οποία κρίνεται απαραίτητη η 
αναμόρφωση της νομοθεσίας. Σε κάθε περίπτωση, δι¬ 
ατηρεί την ευχέρεια να υποβάλει, διά της Γενικής Γραμ¬ 
ματείας της Κυβέρνησης και σε συνεργασία με το Γρα¬ 
φείο Νομοθετικής Πρωτοβουλίαςτου κάθε υπουργείου, 
προτάσεις προς τους καθ' ύλην αρμόδιους υπουργούς 
για την κάλυψη κενών της νομοθεσίας, την απάλειψη 
περιττών διατάξεων ή την άρση διαπιστούμενων αντι¬ 
νομιών, ασαφειών ή αντιθέσεων προς το Σύνταγμα, 
το ενωσιακό δίκαιο ή διεθνείς συμβάσεις, ιδίως όταν 
οι αντιθέσεις αυτές έχουν διαπιστωθεί με δικαστικές 
αποφάσεις. 

4. Η Κ.Ε.Κ. καταρτίζει τους κώδικες που καθορίζονται 
με νόμο, διαθέτοντας γενικό τεκμήριο αρμοδιότητας για 
την κωδικοποίηση και την αναμόρφωση της νομοθεσί¬ 
ας, σύμφωνα με τα όσα ορίζονται στα άρθρα 11 και 12 
παρ. 1 του ν. 4048/2012 (Α' 34) αντίστοιχα. 

την παράγραφο 1 του άρθρου 85 του Κώδικα Νομοθε¬ 
σίας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98), 
και το Συμβούλιο της Επικράτειας κατάσταση με τους 
νόμους και τα προεδρικά διατάγματα που κυρώνουν 
κώδικες, οι οποίοι καταρτίστηκαν από την Κ.Ε.Κ., παρέ¬ 
χοντας τις αναγκαίες διευκρινίσεις. 

Άρθρο 6 

Ετήσια έκθεση 

Μέσα στο πρώτο τρίμηνο κάθε ημερολογιακού έτους, 
η Κ.Ε.Κ. συντάσσει και υποβάλλει προς τον Γενικό Γραμ¬ 
ματέα της Κυβέρνησης έκθεση, η οποία περιλαμβάνει 
αποτίμηση της προόδου των δράσεων κωδικοποίησης 
που έχουν αναληφθεί από την Κ.Ε.Κ., καθώς και περαι¬ 
τέρω προτάσεις κωδικοποίησης και αναμόρφωσης της 
υφιστάμενης νομοθεσίας και βελτίωσης της λειτουργί¬ 
ας των δομών της καλής νομοθέτησης. Η έκθεση αυτή 
αναρτάται στο διαδίκτυο σύμφωνα με τις διατάξεις του 
ν. 3861/2010 και διαβιβάζεται, με ευθύνη του Γενικού 
Γραμματέα της Κυβέρνησης, στο Εθνικό Συμβούλιο για 
την Κωδικοποίηση και Αναμόρφωση της Ελληνικής Νο¬ 
μοθεσίας (Ε.Σ.Κ.Α.Ε.Ν.) που προβλέπεται στην παρ. 3 του 
άρθρου 40 του ν. 4369/2016 (Α' 33), στον Πρωθυπουργό 
και τα μέλη της Κυβέρνησης, καθώς και στον Πρόεδρο 
της Βουλής. 

Άρθρο 7 

Αποζημίωση των μελών 

1. Στον Πρόεδρο και στα μέλη της Κ.Ε.Κ. καταβάλλεται 
αποζημίωση. 

2. Με απόφαση του Πρωθυπουργού καθορίζονται το 
ύψος της αποζημίωσης, κατά παρέκκλιση από κάθε ει¬ 
δική διάταξη, καθώς και οι ειδικότερες προϋποθέσεις 
χορήγησής της και ρυθμίζεται κάθε άλλο σχετικό θέμα. 

Άρθρο 8 

Ανάθεση για την κατάρτιση 

κωδίκων στην Κ.Ε.Κ. 

1. Στην Κ.Ε.Κ. ανατίθεται η σύνταξη κωδίκων στους 
εξής τομείς: α) νομοθεσία για τις Σχολές της Ελληνικής 
Αστυνομίας, με προεδρικό διάταγμα που εκδίδεται 
ύστερα από πρόταση του Υπουργού Προστασίας του 
Πολίτη και με δυνατότητα κατάργησης των κωδικοποι- 
ούμενων διατάξεων, β) νομοθεσία για την οργάνωση 
και τη λειτουργία των αστυνομικών Υπηρεσιών, καθώς 
και τη λειτουργία και τον έλεγχο των οικονομικών - δι¬ 
αχειριστικών Υπηρεσιών της Ελληνικής Αστυνομίας, με 
προεδρικό διάταγμα που εκδίδεται ύστερα από πρόταση 
του Υπουργού Προστασίας του Πολίτη, γ) νομοθεσία 
για το αστυνομικό προσωπικό, με προεδρικό διάταγμα 
που εκδίδεται ύστερα από πρόταση του Υπουργού Προ¬ 
στασίας του Πολίτη και με δυνατότητα αναμόρφωσης 
των κωδικοποιούμενων διατάξεων, δ) νομοθεσία για 
την Πρωτοβάθμια και Δευτεροβάθμια εκπαίδευση, με 
προεδρικό διάταγμα που εκδίδεται ύστερα από πρόταση 
του Υπουργού Παιδείας, Έρευνας και Θρησκευμάτων, 
ε) νομοθεσία για την ενέργεια (συμβατική ηλεκτροπα¬ 
ραγωγή, πετρελαιοειδή, φυσικό αέριο και ανανεώσιμες 


πηγές ενέργειας), με προεδρικό διάταγμα που εκδίδεται 
ύστερα από πρόταση του Υπουργού Περιβάλλοντος και 
Ενέργειας, στ) νομοθεσία για το εθνικό σύστημα υγείας 
με τυπικό νόμο. 

2. Πέραν της σύνταξης των κωδίκων που προβλέπο- 
νται στην παράγραφο 1, στην Κ.Ε.Κ. ανατίθεται επίσης 
η επικαιροποίηση του π.δ. 63/2005. 

Άρθρο 9 

Εξουσιοδότηση 

Με απόφαση του Γενικού Γραμματέα της Κυβέρνησης 
ρυθμίζεται κάθε άλλο θέμα σχετικό με τη λειτουργία της 
Κ.Ε.Κ. 

Άρθρο 10 

Καταργούμενες διατάξεις 

Από την έναρξη ισχύος του παρόντος καταργείται ο 
ν. 3133/2003 (Α' 85) και το άρθρο 20 του ν. 3226/2004 
(Α' 24). Υφιστάμενες νομοθετικές παραπομπές στον 
ν. 3133/2003 θεωρείται ότι γίνονται στις αντίστοιχες 
διατάξεις του παρόντος. Η λειτουργία της Κ.Ε.Κ. που 
συγκροτήθηκε με τις Υ42/2.7.2018 (Υ.Ο.Δ.Δ. 388) και 
Υ105/26.11.2018 (Υ.Ο.Δ.Δ. 704) αποφάσεις του Πρωθυ¬ 
πουργού, σύμφωνα με τον ν. 3133/2003, συνεχίζεται και 
υπό την ισχύ του παρόντος. 

ΚΕΦΑΛΑΙΟ Β' 

Άρθρο 11 

Τροποποιήσεις του ν. 2667/1998 (Α' 281) 

1. Στον ν. 2667/1998 επέρχονται οι εξής τροποποιή¬ 
σεις: 

α) η περίπτωση γ' της παραγράφου 1 του άρθρου 2 
αντικαθίσταται ως εξής: 

«γ) Από πρόσωπα οριζόμενα από Μη Κυβερνητικές 
Οργανώσεις που η δράση τους καλύπτει την περιοχή 
των δικαιωμάτων του ανθρώπου σύμφωνα με την πα¬ 
ράγραφο 2 του άρθρου 9». 

β) το μόνο εδάφιο του άρθρου 9 αριθμείται ως παρά¬ 
γραφος 1 και προστίθεται παράγραφος 2 ως εξής: 

«2. Από την έναρξη ισχύος της παρούσας στη σύν¬ 
θεση της Επιτροπής συμμετέχουν πρόσωπα οριζόμενα 
από τις ακόλουθες Μη Κυβερνητικές Οργανώσεις: τη 
Διεθνή Αμνηστία, την Ελληνική Ένωση για τα Δικαιώ¬ 
ματα του Ανθρώπου, το Ιδρυμα Μαραγκοπούλου για 
τα Δικαιώματα του Ανθρώπου, το Ελληνικό Συμβούλιο 
για τους Πρόσφυγες, την Πανελλαδική Συνομοσπον¬ 
δία Ελλήνων Ρομά «ΕΛΛΑΝ ΠΑΣΣΕ», το Σωματείο Υπο¬ 
στήριξης Διεμφυλικών (Σ.Υ.Δ.), το «Φεστιβάλ Υπερη¬ 
φάνειας Αθήνας - ΑϊΓιθπϊ Ρπάθ (Άθενς Πράιντ)», την 
«Ομοφυλοφιλική και Λεσβιακή Κοινότητα Ελλάδας» 
(ΟΛΚΕ), το ΟΟΕΟυΚΥΟυΤΗ - Κοινότητα ΕΟΒΤΟ Νέων 
Αθήνας (ΟΟΕΟΙΙΚ ΥΟυΤΗ)», τις «Οικογένειες Ουράνιο 
Τόξο», «ΗθΙΙθπίε Βοπί3 Αεΐίοπ» (ΗΕΒΟΜΑΟΤ) και πρό¬ 
σωπα οριζόμενα από τον Σύνδεσμο για τα Δικαιώματα 
της Γυναίκας (ΣΔΓ) και την Πανελλήνια Ομοσπονδία 
Σωματείων Ελλήνων Ρομά (ΠΟΣΕΡ), η συμμετοχή των 
οποίων αποφασίστηκε κατά την από 6.2.2003 συνε¬ 
δρίαση της Εθνικής Επιτροπής για τα Δικαιώματα του 
Ανθρώπου». 

γ) το άρθρο 12 αντικαθίσταται ως εξής: 

«1. Η Επιτροπή απαρτίζεται από: 

α) τέσσερις (4) επιστήμονες εγνωσμένου κύρους που 
καλύπτουν τις περιοχές της βιολογίας, της γενετικής, της 
ιατρικής και της βιοτεχνολογίας, 

β) πέντε (5) επιστήμονες εγνωσμένου κύρους, από 
τους οποίους δύο προέρχονται από τη νομική επιστή¬ 
μη και ανά ένας από τη φιλοσοφία, την κοινωνιολογία 
και τη θεολογία. Από τους νομικούς επιστήμονες ο ένας 
καλύπτει το δημόσιο δίκαιο ή το δημόσιο διεθνές δίκαιο 
και ο άλλος το ιδιωτικό δίκαιο. 

2. Για τα μέλη των περιπτώσεων α' και β' της παρα¬ 
γράφου 1 προβλέπονται ισάριθμοι αναπληρωτές, που 
ορίζονται όπως και τα τακτικά μέλη.Το αναπληρωματικό 
μέλος αναπληρώνει το αντίστοιχο τακτικό σε περίπτωση 
που αυτό απουσιάζει ή κωλύεται. 

3. Με απόφαση του Πρωθυπουργού, που δημοσιεύεται 
στην Εφημερίδα της Κυβερνήσεως, ορίζονται ο Πρόε¬ 
δρος, ο αναπληρωτής του, καθώς και τα τακτικά μέλη 
της Επιτροπής και οι αναπληρωτές τους. 

4. Η θητεία των μελών της Επιτροπής είναι πενταετής». 

2. Η ισχύς των περιπτώσεων α' και β' της παραγρά¬ 
φου 1 αρχίζει την 1.5.2019. Η ισχύς της περίπτωσης γ' 
της παραγράφου 1, ως προς τον ορισμό αναπληρωμα¬ 
τικών μελών της Εθνικής Επιτροπής Βιοηθικής, αρχίζει 
από την έναρξη ισχύος του παρόντος. Κατά την πρώτη 
εφαρμογή της περίπτωσης γ' της παραγράφου 1 τα 
αναπληρωματικά μέλη της Εθνικής Επιτροπής Βιοη¬ 
θικής ορίζονται για το υπόλοιπο της θητείας των αντί¬ 
στοιχων τακτικών. 

Άρθρο 12 

Μετά την παρ. 1 του άρθρου 15 του ν. 3889/2010 
(Α' 182), όπως τροποποιήθηκε από τον ν. 4462/2017 
(Α' 39) προστίθεται παράγραφος 1 Α ως εξής: 

«1 Α . Σε περιοχές που αναρτήθηκαν οι δασικοί χάρ¬ 
τες το χρονικό διάστημα από τις 19.10.2018 έως και τις 
21.12.2018 κατά άρθρο 14 του ν. 3889/2010 (Α' 182) και 
η προθεσμία της προηγούμενης παραγράφου λήγει από 
τις 29.3.2019 έως και τις 8.5.2019, η προθεσμία αυτή πα- 
ρατείνεται από τη λήξη της έως 28 Ιουνίου 2019. Η ίδια 
καταληκτική ημερομηνία ισχύει και για τους κατοίκους 
του εξωτερικού. 

Η ισχύς της διάταξης αρχίζει από τις 29.3.2019». 

Άρθρο 13 

Δαπάνες ασφαλισμένων Ε.Ο.Π.Υ.Υ. 

Στο τέλος της παρ. 2 του άρθρου 68 του ν. 4603/2019 
(Α' 48) προστίθενται εδάφια ως εξής: 

«Για λόγους διασφάλισης δημοσίου συμφέροντος, 
δαπάνες που υποβλήθηκαν ή θα υποβληθούν μέχρι 
30.6.2019, με ατομικά αιτήματα στις Περιφερειακές 
Διευθύνσεις του Ε.Ο.Π.Υ.Υ., δύνανται να αποζημιώνο¬ 
νται και απευθείας στους δικαιούχους ασφαλισμένους, 
κατά παρέκκλιση των οριζόμενων στο άρθρο 27 του 
ν. 4549/2018 (Α' 105). Οι δαπάνες του προηγούμενου 
εδαφίου εκκαθαρίζονται και εξοφλούνται σύμφωνα με 
την ΕΑΛΕ/ΓΠ/80157/18 (Β' 4898) ή την ΕΜΠ/5/2012 κοι¬ 
νή απόφαση Υπουργών Υγείας και Οικονομικών. Κατά τα 


λοιπά εφαρμόζονται τα οριζόμενα στον Ενιαίο Κανονι¬ 
σμό Παροχών Υγείας». 

Άρθρο 14 

Τροποποίηση του ν. 4551 /2018(Α' 116) 

1. Η περίπτωση α'του άρθρου 1 του ν. 4551/2018 αντι¬ 
καθίσταται ως εξής: 

«α) Μεταφορικό Ισοδύναμο (Μ.Ι.): είναι το μέτρο, με 
τη θέσπιση του οποίου επιδιώκεται η εξίσωση του κό¬ 
στους μεταφοράς με μέσα μαζικής μεταφοράς από την 
ηπειρωτική Ελλάδα σε νησί ή από νησί σε νησί με το 
κόστος που θα ίσχυε στην ηπειρωτική Ελλάδα για την 
ίδια απόσταση». 

2. Στο τέλος της περίπτωσης β' της παρ. 1 του άρθρου 
3 του ν. 4551/2018 προστίθενται υποπεριπτώσεις ηη' 
και θθ' ως εξής: 

«ηη) μέλη ΔΕΠ, όπως ορίζονται στο άρθρο 77 του 
ν. 4009/2011, Ανώτατου Εκπαιδευτικού Ιδρύματος που 
έχει την έδρα του σε νησί, 

θθ) το προσωπικό της Ελληνικής Αστυνομίας, του Πυ¬ 
ροσβεστικού Σώματος και οι Στρατιωτικοί που υπηρετούν 
με οποιαδήποτε ιδιότητα στις Ένοπλες Δυνάμεις ή στο 
Λιμενικό Σώμα και παρέχουν τις υπηρεσίεςτους σε νησί». 

3. α) Στην υποπερίπτωση βα' της περίπτωσης β' του 
άρθρου 4 του ν. 4551 /2018 διαγράφονται οι λέξεις «οι¬ 
κονομικής θέσης». 

β) Στο τέλος της περίπτωσης β'προστίθεται υποπερί¬ 
πτωση βη' ως εξής: 

«βη) το κόστος του αεροπορικού εισιτηρίου σε αντι¬ 
στοιχία με το Α.ΝΗ.ΚΟ. που καταβάλλεται για την ίδια 
διαδρομή σε μέσο θαλάσσιας μαζικής μεταφοράς». 

4. Στο τέλος της παρ. 1 του άρθρου 10 του ν. 4551/2018 
προστίθεται εδάφιο ως εξής: 

«Κατ' εξαίρεση, σε ωφελούμενες επιχειρήσεις με 
έδρα την Κρήτη χορηγείται Α.ΝΗ.ΚΟ. για συγκεκριμένες 
επαγγελματικές δραστηριότητες με αυξημένο κόστος 
μεταφοράς, σύμφωνα με τα κριτήρια του άρθρου 4. Με 
την κοινή υπουργική απόφαση της παραγράφου 3 του 
άρθρου 11 ορίζονται οι δραστηριότητες αυτές». 

5. Στην παρ. 2 του άρθρου 10 του ν. 4551 /2018 η φρά¬ 
ση «έως έξι (6)» αντικαθίσταται από την φράση «έως δώ¬ 
δεκα (12)». 

Άρθρο 15 

1. Πριν το τελευταίο εδάφιο της παρ. 1 του άρθρου 3Β 
του ν. 3213/2003 προστίθεται εδάφιο, ως ακολούθως: 

«Η αξιοποίηση των πληροφοριών που συλλέγονται 
από άρση τραπεζικού, χρηματιστηριακού, φορολογι¬ 
κού και επαγγελματικού απορρήτου είναι προϋπόθεση 
για την ολοκλήρωση κάθε ελέγχου αρμοδιότητας της 
Επιτροπής». 

2. Στο τέλος του άρθρου 3Βτου ν. 3213/2003 προστί¬ 
θεται παράγραφος 9, ως εξής: 

«9. Μέχρι την 30ή Σεπτεμβρίου 2019 με απόφαση του 
Προέδρου της Βουλής και των Υπουργών Οικονομικών 
και Δικαιοσύνης, Διαφάνειας και Ανθρωπίνων Δικαι¬ 
ωμάτων καθορίζεται ενιαίος κανονισμός διαδικασιών 
ελέγχου δηλώσεων περιουσιακής κατάστασης για όλα 
τα όργανα ελέγχου του παρόντος νόμου». 




Τεύχος Α'57/11.04.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Άρθρο 16 
Έναρξη ισχύος 

Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται δια¬ 
φορετικά στις επιμέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 10 Απριλίου 2019 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Αντιπρόεδρος της 
Κυβέρνησης και Υπουργός 
Οικονομίας και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ 

Παιδείας, Έρευνας 
και θρησκευμάτων 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αναπληρωτής Υπουργός 
Οικονομίας και Ανάπτυξης 

ΑΣΤΕΡΙΟΣ ΠΙΤΣΙΟΡΛΑΣ 

Υφυπουργός 
Παιδείας, Έρευνας 
και Θρησκευμάτων 

ΜΕΡΟΠΗ ΤΖΟΥΦΗ 


Υφυπουργός 

Οικονομίας και Ανάπτυξης 

ΕΥΣΤΑΘΙΟΣ ΓΙΑΝΝΑΚΙΔΗΣ 

Προστασίας του Πολίτη 

ΟΛΓΑ ΓΕΡΟΒΑΣΙΛΗ 


Δικαιοσύνης, Διαφάνειας 
και Ανθρωπίνων Δικαιωμάτων 

ΜΙΧΑΗΛ ΚΑΛΟΓΗΡΟΥ 


Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 


Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Υγείας 

ΑΝΔΡΕΑΣ ΞΑΝΘΟΣ 


Αναπληρωτής Υπουργός 

Υγείας Διοικητικής Ανασυγκρότησης 

ΠΑΥΛΟΣ ΠΟΛΑΚΗΣ ΜΑΡΙΑ - ΕΛΙΖΑ ΞΕΝΟΓΙΑΝΝΑΚΟΠΟΥΛΟΥ 


Περιβάλλοντος και Ενέργειας 


Αναπληρωτής Υπουργός Αναπληρωτής Υπουργός Ναυτιλίας 

Περιβάλλοντος και Ενέργειας και Νησιωτικής Πολιτικής 


ΓΕΩΡΓΙΟΣ ΣΤΑΘΑΚΗΣ 


ΣΩΚΡΑΤΗΣ ΦΑΜΕΛΛΟΣ ΝΕΚΤΑΡΙΟΣ ΣΑΝΤΟΡΙΝΙΟΣ 


Επικράτειας 

ΔΗΜΗΤΡΙΟΣ ΤΖΑΝΑΚΟΠΟΥΛΟΣ 


Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 11 Απριλίου 2019 
Ο επί της Δικαιοσύνης Υπουργός 

ΜΙΧΑΗΛ ΚΑΛΟΓΗΡΟΥ 

Τεύχος Α'57/11.04.2019 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























